《和程仲庸齐安所寄佳作二首 其一》
明代·唐桂芳

萧萧白发遇明时，老我怀人只自知。禁令己孤千石酒，娱情又自一枰棋。

风流赤壁周公瑾，薄倖青楼杜牧之。二子齐安遗迹在，悽凉莫把笛声吹。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。